CELEX: 32018D1668
Language: hr
Date: 2018-11-06 00:00:00
Title: Provedbena odluka Komisije (EU) 2018/1668 оd 6. studenoga 2018. o izmjeni Priloga I. Odluci 2006/766/EZ u pogledu unosa za Sjedinjene Američke Države na popisu trećih zemalja i državnih područja iz kojih je dozvoljen uvoz živih, rashlađenih, smrznutih ili prerađenih školjkaša, bodljikaša, plaštenjaka i morskih puževa za prehranu ljudi (priopćeno pod brojem dokumenta C(2018) 7207) (Tekst značajan za EGP.)

8.11.2018   
               
               
                  HR
               
               
                  Službeni list Europske unije
               
               
                  L 278/26
               
            
         PROVEDBENA ODLUKA KOMISIJE (EU) 2018/1668
         оd 6. studenoga 2018.
         o izmjeni Priloga I. Odluci 2006/766/EZ u pogledu unosa za Sjedinjene Američke Države na popisu trećih zemalja i državnih područja iz kojih je dozvoljen uvoz živih, rashlađenih, smrznutih ili prerađenih školjkaša, bodljikaša, plaštenjaka i morskih puževa za prehranu ljudi
         
            
               (priopćeno pod brojem dokumenta C(2018) 7207)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 11. stavak 1.,
         budući da:
         
                     (1)
                  
                  
                     Uredbom (EZ) br. 854/2004 utvrđuje se da se proizvodi životinjskog podrijetla smiju uvoziti samo iz treće zemlje ili dijela treće zemlje koji se nalazi na popisu sastavljenom u skladu s tom uredbom.
                  
               
                     (2)
                  
                  
                     Uredbom (EZ) br. 854/2004 isto tako se predviđa da se tijekom sastavljanja i ažuriranja tih popisa trebaju uzeti u obzir kontrole Unije u trećim zemljama. U Uredbi (EZ) br. 882/2004 Europskog parlamenta i Vijeća (2) utvrđeno je da se treće zemlje nalaze na takvim popisima samo ako njihova nadležna tijela dostave odgovarajuća jamstva u vezi s usklađenosti ili istovjetnosti njihovih propisa s propisima Unije o hrani i hrani za životinje kao i zdravlju životinja.
                  
               
                     (3)
                  
                  
                     U Odluci Komisije 2006/766/EZ (3) navode se one treće zemlje i državna područja koji ispunjavaju kriterije iz Uredbe (EZ) br. 854/2004 i koji prema tome mogu jamčiti da proizvodi iz Odluke 2006/766/EZ ispunjavaju sanitarne uvjete propisane zakonodavstvom Unije u cilju zaštite zdravlja potrošača te se u skladu s tim mogu izvoziti u Uniju. Posebno, u Prilogu I. toj odluci navodi se popis trećih zemalja iz kojih je dopušten uvoz školjkaša, bodljikaša, plaštenjaka i morskih puževa za prehranu ljudi. Na tom se popisu navode i ograničenja u pogledu tog uvoza iz određenih trećih zemalja.
                  
               
                     (4)
                  
                  
                     Zadnje kontrole Unije u Sjedinjenim Američkim Državama za ocjenu uspostavljenog sustava kontrole proizvodnje školjkaša namijenjenih za izvoz u Uniju provedene su 2015. Jamstva koja su pružila nadležna tijela Sjedinjenih Američkih Država i navedene kontrole upućuju na to da uvjeti za proizvodnju školjkaša, koji se primjenjuju u saveznim državama Massachusetts i Washington, osiguravaju jamstva istovjetna onima utvrđenima u relevantnom zakonodavstvu Unije. Stoga je potrebno dopustiti uvoz školjkaša, bodljikaša, plaštenjaka i morskih puževa iz saveznih država Massachusetts i Washington u Sjedinjenim Američkim Državama. Komisija će utvrditi posebne uvjete za izvoz tih proizvoda u certifikatu o javnom zdravlju.
                  
               
                     (5)
                  
                  
                     Odluku 2006/766/EZ trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            U Prilogu I. Odluci 2006/766/EZ unos za Sjedinjene Američke Države zamjenjuje se sljedećim:
            
               
                           „USA
                        
                        
                           Sjedinjene Američke Države
                        
                        
                           Savezne države Massachusetts i Washington”
                        
                     
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 6. studenoga 2018.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 139, 30.4.2004., str. 206.
         
         
            (2)  Uredba (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (SL L 165, 30.4.2004., str. 1.).
         
            (3)  Odluka Komisije 2006/766/EZ od 6. studenoga 2006. o utvrđivanju popisa trećih zemalja i državnih područja iz kojih je dozvoljen uvoz školjkaša, bodljikaša, plaštenjaka, morskih puževa i proizvoda ribarstva (SL L 320, 18.11.2006., str. 53.).